Z A P I S N I K

10. sjednice Vijeća Mjesnog odbora „Janko Matko“,
održane 23. veljače 2022., u 17:00 (kao gosti) u prostorijama mjesne samouprave Mjesnog odbora „Folnegovićevo naselje“, Zagreb, Laurenčićeva ul. 8/B
Nazočni članovi Vijeća Mjesnog odbora „Janko Matko":
· Vesna Špiljar, predsjednica
· Ivan Jurak, podpredsjednik
· Nada Špoljarić
· Pavao Škoko Gavranović

Sjednici predsjedava:
· Vesna Špiljar, predsjednica VMO JM
Zapisnik vodi:
· Vesna Špiljar, predsjednica VMO JM
Predsjednica VMO Vesna Špiljar otvara 10. sjednicu Vijeća Mjesnog odbora „Janko Matko", pozdravlja nazočne te konstatira da sjednici prisustvuje 4 od ukupno 5 članova Vijeća. Vijećnica Katarina Jurak je ispričala svoj nedolazak na sjednicu.

Nakon provedenog glasanja, prisutni članovi VMO jednoglasno su donijeli sljedeći
ZAKLJUČAK
Prihvaća se zapisnik 9. sjednice Vijeća Mjesnog odbora „Janko Matko".

D N E V N I   R E D:

1. Odlagalište građevinskog otpada u Resniku.
2. Aktualna komunalna problematika.
3. Razno: izvješća, pitanja i prijedlozi.
Prisutni članovi vijeća Mjesnog odbora „Janko Matko" jednoglasno su donijeli sljedeće zaključke po točkama dnevnog reda:

Izdvojeno mišljenje vijećnika  1. točke dnevnog reda

Vijećnik Pavao Škoko Gavranović je inzistirao da se ta točka uvrsti u dnevni red iako smo se mi ostali vijećnici izjasnili kako o tom pitanju nemamo trenutačno dovoljno informacija i ne želimo sudjelovati u raspravi niti donositi zaključke jer smatramo da je to tema za eventualnu raspravu na razini gradske četvrti i/ili MO na kojoj se lokaciji nalazi predloženo odlagalište. 
Vijećnik Pavao Škoko Gavranović je dao svoje izdvojeno mišljenje:
„Vijećnik je istaknuo kako uz postojeći pročistač otpadnih voda, brana koje skladište mulj iz pročistača, veći broj tvrtki koje obrađuju otpad i planiranu sortirnicu na tom prostoru nije prikladno graditi još jedno odlagalište otpada. Naglasio je kako se ovdje radi o nastavku politika bivše gradske vlasti prema kojoj se prostor istoka gradske četvrti pretvara u novo gradsko odlagalište otpada. Vijećnik je istaknuo da plan gospodarenja otpadom omogućava da Grad Zagreb i Zagrebačka županija zajednički riješe pitanje zbrinjavanja otpada te rješenje za otpad Grada Zagreba nije na prostoru Zagreba.  Dodao je kako neće podržati novo odlagalište otpada na prostoru gradske četvrti.“



Zaključak 2. točke dnevnog reda

U ulici Otona Župančića u Folnegovićevom naselju. Svako jutro građani pa i roditelji, dovozeći svoju djecu, ostavljaju svoja vozila na nogostupu ispred ulaza u vrtić (križanje ulica Otona Župančića i Janka Polića Kamova) onemogućavajući prolaz roditelja s djecom i kolicima. Jednoglasno zaključujemo da se zbog sigurnosti djece, neposredno ispred ulaza u dječji vrtić, na nogostupu u dužini od cca 15 metara, postave stupići koji bi spriječili parkiranje vozila zbog sigurnosti djece.

Vijeće Mjesnog odbora „Janko Matko“ donosi :

Z a k lj u č a k
o rješavanju aktualne komunalne problematike

	
	1.
	Vijeće Mjesnog odbora „Janko Matko“ predlaže Vijeću Gradske četvrti Peščenica-Žitnjak da od nadležne službe hitno zatraži

· postavu stupića, neposredno ispred ulaza u dječji vrtić, na nogostupu u dužini od cca 15 metara koji bi spriječili parkiranje vozila zbog sigurnosti djece.



	2.
	Ovaj zaključak dostavit će se  Vijeću Gradske četvrti Peščenica-Žitnjak na daljnje postupanje.






3. točka dnevnog reda

Rasprava se vodila na temu „Dani Folke“ i zbog te teme bili smo ugoščeni u prostorijama MO Folnegovičevo naselje. Manifestacija koja se sve do prije dvije godine (zbog kovid mjera) održavala u našem kvartu koji obuhvaća oba mjesna odbora JM i Folnegovićevo naselje. Dogovorila se suradnja i prikupljanje podataka do kraja 3. mjeseca o financiranju te manifestacije, eventualnom sponzorstvu i uključivanju osnovne škole Lovro plemeniti Matačić koja se nalazi u našem naselju te KNAP- Peščenica koja bi nam mogla pomoći u kulturnim sadržajima. Kada se skupi dovoljno relevantnih podataka u vezi organizacije i temeljem epidemioloških mjera donijet će se odluka hoće li tu manifestaciju održati ili ne.






Zapisnik sastavila:	 
Vesna Špiljar

Predsjednica VMO „Janko Matko“
								Vesna Špiljar
